CELEX: 22009D0017
Language: da
Date: 2008-02-05 00:00:00
Title: Afgørelse truffet af Det Blandede EØS-udvalg nr. 17/2009 af 5. februar 2009 om ændring af bilag XX (Miljø) til EØS-aftalen

19.3.2009   
            
            
               DA
            
            
               Den Europæiske Unions Tidende
            
            
               L 73/55
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 17/2009
   af 5. februar 2009
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XX til aftalen blev ændret ved Det Blandede EØS-udvalgs afgørelse nr. 122/2008 af 7. november 2008 (1).
            
         
               (2)
            
            
               Europa-Parlamentets og Rådets direktiv 2004/35/EF af 21. april 2004 om miljøansvar for så vidt angår forebyggelse og afhjælpning af miljøskader (2) bør indarbejdes i aftalen.
            
         
               (3)
            
            
               Direktiv 2004/35/EF skal læses i overensstemmelse med aftalens anvendelsesområde, idet der tages særligt hensyn til det forhold, at naturbeskyttelse falder uden for aftalens anvendelsesområde —
            
         TRUFFET FØLGENDE AFGØRELSE:
   Artikel 1
   Følgende punkt indsættes efter punkt 1h (Europa-Parlamentets og Rådets forordning (EF) nr. 166/2006) i bilag XX til aftalen:
   
               »1i.
            
            
               
                  32004 L 0035: Europa-Parlamentets og Rådets direktiv 2004/35/EF af 21. april 2004 om miljøansvar for så vidt angår forebyggelse og afhjælpning af miljøskader (EUT L 143 af 30.4.2004, s. 56).
               Direktivets bestemmelser gælder i forbindelse med aftalen med følgende tilpasning:
               
                           a)
                        
                        
                           Med forbehold af den fremtidige udvikling i Det Blandede EØS-udvalgs arbejde, bør det bemærkes, at følgende fællesskabsretsakter ikke indarbejdes i EØS-aftalen:
                           
                                       i)
                                    
                                    
                                       Rådets direktiv 79/409/EØF af 2. april 1979 om beskyttelse af vilde fugle (fugledirektivet)
                                    
                                 
                                       ii)
                                    
                                    
                                       Rådets direktiv 92/43/EØF af 21. maj 1992 om bevaring af naturtyper samt vilde dyr og planter (habitatdirektivet).
                                    
                                 Samtlige henvisninger til disse retsakter bør derfor ikke gælde for EFTA-staterne.
                        
                     
                           b)
                        
                        
                           Artikel 2, stk. 3, gælder ikke for EFTA-staterne.
                        
                     
                           c)
                        
                        
                           Med hensyn til EFTA-staterne betyder »beskyttede arter og naturtyper«:
                           Hvis en EFTA-stat træffer afgørelse herom, enhver naturtype eller art eller kategorier af naturtyper eller arter, som EFTA-staterne udpeger til tilsvarende formål som dem, der er fastlagt i de to direktiver, der er omhandlet i artikel 2, stk. 3.«
                        
                     
         Artikel 2
   Den islandske og den norske udgave af direktiv 2004/35/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 6. februar 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 5. februar 2009.
      
         
            På Det Blandede EØS-udvalgs vegne
         
         Alan SEATTER
         
         
            Formand
         
      
   
   
      (1)  EUT L 339 af 18.12.2008, s. 114.
   
      (2)  EUT L 143 af 30.4.2004, s. 56.
   
      (3)  Forfatningsmæssige krav angivet.